**DARBO INTERNETE ETIKA IR INTELEKTINĖS NUOSAVYBĖS APSAUGA**

 Pradėjus dirbti nuotoliniu būdu, labai svarbu žinoti svarbiausius darbo internete etikos principus ir jų paisyti. Itin atsakingai reikia elgtis su visa internetinėje erdvėje skelbiama medžiaga, kad būtų apsaugotos autorių teisės į intelektinę nuosavybę.

 Internetinė etika – tai žmonių elgesio normų visuma, lemianti žmonių elgesį naršant, bendraujant, dirbant internete ir naudojantis skaitmeniniais įrenginiais.

**DIRBANT INTERNETE SVARBU:**

***Privatumas.*** Asmeninė informacija. Gerbti savo ir kitų asmenų privatumą internete.

***Asmens saviraiška ir tapatybė.*** Skaitmeniniame pasaulyje sąžiningai prisistatyti tuo, kas esi iš tikrųjų, neklastoti duomenų, atsakingai galvoti, kokią informaciją ir kaip pateikti.

***„Prisijungusiųjų kultūra“***: elgtis su kitais maloniai ir pagarbiai, vengti patyčių.

***Pagarba kito kūrybinei veiklai***: nurodyti šaltinius ir atsiklausti leidimo, norint savo darbe pasinaudoti kitų veiklos rezultatais.

**DIRBANT INTERNETE DRAUDŽIAMA:**

* Publikuoti informaciją apie bendramokslius, kuria jie nenorėtų dalintis.
* Pokalbių svetainėje apsimesti kitu asmeniu.
* Sukurti įžeidžiantį puslapį apie kitus bendruomenės narius.
* Kopijuoti ir naudoti kito asmens darbą ar jo dalis, neatsiklausus ar nenurodant jo autorystės.
* Negalima daryti mokytojo vedamos pamokos vaizdo ir garso įrašo.

***Intelektinė nuosavybė*** apima teises, susijusias su literatūros, meno ir mokslo kūriniais, vaidybine veikla, fonogramų įrašais, radijo ir televizijos laidomis, visų žmogaus veiklos sričių išradimais, moksliniais atradimais, pramoniniais pavyzdžiais (dizainu), prekių ir paslaugų ženklais, bendrovių vardais ir kitais komerciniais žymenimis, kitas panašaus pobūdžio teises.

Dauguma kūrinių, kuriuos įsigyjate, turi autorius, kurių teisės yra saugomos įstatymų. Su įsigytais kūriniais negalima elgtis kitaip, negu leidžia autorių teises ginantys įstatymai. Jų negalima laisvai kopijuoti ir platinti, nes tai įstatymo požiūriu yra neteisėta. Autorių teisių objektai yra originalūs literatūros, mokslo ir meno kūriniai (knygos, straipsniai, muzikos kūriniai, audiovizualiniai kūriniai, fotografijos, architektūros kūriniai, taip pat kompiuterių programos ir kt.) Autoriaus asmeninės neturtinės teisės saugomos neterminuotai.

***Visa medžiaga, kurią gausite nuotolinių pamokų metu, taip pat priklauso šiai kategorijai.***

Naudotasi: http://www.draugiskasinternetas.lt 2